Høringsudkast - 28/11-14

**BL 9-10**

**Bestemmelser om Trafikstyrelsens gebyrer og afgifter på luftfartsområdet**

**Udgave 14, 2014**

I medfør af § 148 i lov om luftfart, jf. lovbekendtgørelse nr. 1036 af 28. august 2013, fastsættes efter bemyndigelse i henhold til § 152, stk. 1:

**1. Definitioner**

*Safety-bidrag:*

Afgifttil finansiering af Trafikstyrelsens løbende tilsyn, der opkræves hos luftfartsselskaberne for hver passager, der befordres, som fastsat i luftfartslovens § 148, stk. 1.

*Udstedelsesgebyr:*

Betaling for Trafikstyrelsens tiltrædelseskontrol, herunder alle direkte og indirekte omkostninger, ved udstedelser, godkendelser og enkeltstående forretninger, fx afholdelse af prøver.

**2. Anvendelsesområde**

2.1 Denne BL fastsætter bestemmelser om Trafikstyrelsens gebyrer og afgifter for opgaver, herunder offentlige forretninger og tilsynsvirksomhed på luftfartsområdet.

2.2 BL’en gælder ikke for Færøerne og Grønland.

*Anm.: For Færøerne og Grønland gælder BL 9-13, Bestemmelser om Trafikstyrelsens gebyrer og afgifter på luftfartsområdet for Færøerne og Grønland, 2. udgave.*

**3. Generelt**

3.1 Satserne i denne BL, herunder i bilag 1, er i danske kroner.

3.2 Udebliver betaling i henhold til denne BL og luftfartsloven efter sidste rettidige indbetalingsdag, opkræves et ekspeditionsgebyr på kr. 100 for hver erindringsskrivelse.

*Anm. 1: Der tillægges renter i overensstemmelse med rentelovens § 5, jf. luftfartslovens 148, stk. 5.*

*Anm. 2: Efter lov om inddrivelse af gæld til det offentlige kan skyldige beløb med påløbne renter inddrives af restanceinddrivelsesmyndigheden efter denne lov, og restanceinddrivelsesmyndigheden kan inddrive skyldige beløb ved udpantning, indeholdelse i løn mv. samt ved modregning i overskydende skat samt eftergive skyldige beløb. Endvidere kan restanceinddrivelsesmyndigheden efter loven tillade afdragsvis betaling eller henstand med betalingen.*

*Anm. 3: Gebyrer for registrering af rettigheder over luftfartøjer betales efter de til enhver tid gældende regler herom fastsat i medfør af lov om registrering af rettigheder over luftfartøjer.*

*Anm. 4: Afgift til Skat for registrering af ejer af luftfartøj eller af andele heraf i Nationalitetsregistret og for registrering af pant, bortset fra retspant, i luftfartøj i Rettighedsregistret over Luftfartøjer betales efter de til enhver tid gældende regler herom fastsat i medfør af lov om afgift af tinglysning og registrering af ejer- og panterettigheder m.v.*

*Anm. 5: Gebyr for udstedelse af kaldesignal/radiobevis betales efter de til enhver tid gældende regler herom fastsat af Erhvervsstyrelsen i bekendtgørelse om gebyrer for prøver, certifikater, kaldesignaler og identifikationsnumre.*

**4. Udstedelsesgebyrer**

4.1 Der betales udstedelsesgebyr efter bilag 1 til denne BL. Gebyret betales af den, i hvis interesse forretningen udføres.

4.2 Udstedelsesgebyr og særlige betalinger i henhold til pkt. 4.4 - 4.6 betales ved forretningens afslutning (udstedelsestidspunktet). Trafikstyrelsen kan dog opkræve a conto beløb, som betales før forretningens påbegyndelse og undervejs i takt med forretningens udførelse.

4.2.1 For forretninger, for hvilke der ifølge bilag 1 til denne BL ikke er fastsat et fast udstedelsesgebyr, og for dispensationer fastsættes der udstedelsesgebyr efter regning. Dette indebærer, at gebyret fastsættes på grundlag af Trafikstyrelsens timeforbrug.

*Anm.: Den som ønsker forretningen udført kan forinden anmode Trafikstyrelsen om et overslag over det forventede samlede timeforbrug.*

4.2.1.1 Hvor gebyret fastsættes efter regning, er timeprisen kr. 985, jf. dog pkt. 4.3 - 4.5.

4.2.2 I forbindelse med en virksomhedsomdannelse fx fra personligt ejet virksomhed til aktieselskab, hvor forholdene i øvrigt ikke ændres, betales et udstedelsesgebyr, der beregnes på baggrund af timeforbrug.

4.2.3 I forbindelse med en udstedelsesforretning, hvor der er en forhåndsdialog med Trafikstyrelsen, kan Trafikstyrelsen forinden stille krav om, at det arbejde, som Trafikstyrelsen udfører, indtil ansøgning indgives, vil indgå helt eller delvis i forretningen, og at denne del af forretningen skal medregnes i udstedelsesgebyret på baggrund af timeforbrug.

4.3 For udførelse af forretninger på Færøerne eller i Grønland, betales ud over gebyret eller afgiften for den pågældende forretning for Trafikstyrelsens rejse- og opholdsudgifter.

4.4 Forretninger uden for dansk område kan foretages efter nærmere aftale med Trafikstyrelsen. For sådanne forretninger betales ud over gebyret for den pågældende forretning for Trafikstyrelsens rejse- og opholdsudgifter. Trafikstyrelsen kan opkræve a-conto beløb, som betales før forretningens påbegyndelse.

*Anm.: Rejseudgifterne nævnt i pkt. 4.3 og 4.4 omfatter udgifter ved rejsetidsforbrug.*

4.5 Udførelse af forretninger uden for Trafikstyrelsens åbningstid kan kun ske i ekstraordinære tilfælde og efter nærmere aftale med Trafikstyrelsen. Sker udførelsen af forretningen uden for åbningstiden efter ønske fra rekvirenten, betales, medmindre der er tale om prøver omfattet af tabel 4F - 4M i bilag 1 til denne BL, ud over gebyret eller afgiften kr. 15.000 samt kr. 2.000 pr. påbegyndt time ud over de første 7 timer efter forretningens påbegyndelse.

*Anm.: Trafikstyrelsens åbningstid er mandag-torsdag kl. 09.00-16.00 og fredag kl. 09.00-15.30, dog ikke helligdage eller dage, hvor Trafikstyrelsen har annonceret lukning.*

4.6 Ved afbrydelse af en forretning inden afslutning betales en forholdsmæssig andel af udstedelsesgebyret eller afgiften efter et skøn over, hvor stor en andel af forretningen der var gennemført på dette tidspunkt, jf. dog pkt. 4.6.1 - 4.6.3. Betalingen udgør

a. 25% af udstedelsesgebyret, hvis mindre end 50 % af udstedelsesforretningen er gennemført,

b. 50% af udstedelsesgebyret, hvis 50% eller mere, men mindre end 75% af udstedelsesforretningen er gennemført, og

c. 75% af udstedelsesgebyret, hvis 75% eller mere af forretningen er gennemført.

4.6.1 Ved afbrydelse af en forretning, for hvilken udstedelsesgebyret fastsættes efter regning, betales et beløb for det allerede udførte arbejde.

4.6.2 Prøver, der afsluttes før normeret tid af årsager, som ikke skyldes Trafikstyrelsens forhold eller force majeure, betragtes som afsluttede forretninger, hvorfor hele udstedelsesgebyret, jf. tabel 4F - 4K i bilag 1 til denne BL, skal betales.

4.6.3 Prøver betragtes som påbegyndte forretninger, når tilmelding til prøven er sket. Ved afmelding af en prøve, jf. tabel 4J - 4K i bilag 1 til denne BL, på grund af sygdom hos eleven betales dog intet gebyr, hvis afmelding sker skriftligt af den indstillende skole inden tidspunktet for den pågældende prøve, og hvis pågældende sygdom er dokumenteret over for Trafikstyrelsen ved lægeerklæring.

4.7 Betaling sker efter de gebyrer, jf. bilag 1 til denne BL, der er gældende på det tidspunkt, hvor forretningen afsluttes (udstedelsestidspunktet), jf. dog pkt. 4.7.1.

4.7.1 For forretninger efter regning, der ikke er afsluttet på tidspunktet for denne BL’s ikrafttræden, og for igangværende forretninger, hvor der ved BL’ens ikrafttræden skiftes fra fast gebyr til gebyr efter regning, beregnes gebyret indtil dette tidspunkt efter de hidtil gældende regler indtil denne BL’s ikrafttræden. Efter dette tidspunkt beregnes gebyret efter bestemmelserne i denne BL. For forretninger, hvor der efter de hidtidige regler ikke har været krav om gebyr, vil der ikke blive opkrævet gebyr for sagsbehandling foretaget indtil ikrafttrædelsesdatoen.

**5. Safety-bidrag**

5.1 Afgiften (safety-bidraget), der er fastsat i luftfartslovens § 148, stk. 1, er reguleret efter lovens § 148, stk. 3, som angivet i bilag 1 til denne BL.

5.2 Flyvepladser, hvorfra der afgår flyvninger med luftfartsselskaber, som skal betale safety-bidrag i henhold til luftfartslovens § 148, stk. 1, skal for hver måned indsende opkrævningsgrundlag for disse luftfartsselskaber til Trafikstyrelsen senest den 10. dag i den efterfølgende måned.

5.2.1 Opkrævningsgrundlaget skal indeholde følgende oplysninger:

1. Luftfartsselskabets navn, adresse og CVR-nummer.
2. Antal passagerer der skal betales safety-bidrag for.

5.3 Flyvepladserne skal, hvis Trafikstyrelsen anmoder herom, opgøre antallet af passager, jf. pkt. 5.2.1 b., på afgange fra flyvepladsen.

5.4 Trafikstyrelsen opkræver safety-bidraget hos luftfartsselskaberne med en betalingsfrist på 30 dage.

**6. Dispensation**

Trafikstyrelsen kan i særlige tilfælde dispensere fra bestemmelserne i afsnit 3 og 4 samt pkt. 5.2 og 5.4 i denne BL, når dette skønnes foreneligt med de hensyn, der ligger til grund for de pågældende bestemmelser.

**7. Klageadgang**

Afgørelser truffet af Trafikstyrelsen efter denne BL kan ikke indbringes for transportministeren eller anden administrativ myndighed.

**8. Ikrafttræden**

8.1 Denne BL træder i kraft den 1. januar 2015.

8.2 Samtidig ophæves BL 9-10, 13. udgave af 17. december 2013, jf. dog pkt. 4.8 og 4.8.1. i nævnte BL.

Trafikstyrelsen, den … 2014

Carsten Falk Hansen

/ Lars Colding Laustrup

**Bilag 1 til BL 9-10**

**Gebyr- og afgiftssatser for 2015**

1. **Forord**

Dette bilag indeholder gebyr og afgiftssatser gældende for 2015.

Afgiften (safety-bidraget) i tabel 2 B er fastsat i luftfartslovens § 148, stk. 1. Beløbet er reguleret pr. 1. januar 2015 i henhold til luftfartslovens § 148, stk. 3.

|  |  |  |  |
| --- | --- | --- | --- |
| **Kapitel 2: Generelle gebyrer** | |  | |
|  |  | |

**Tabel 2B. Safety-bidrag**

|  |  |  |
| --- | --- | --- |
|  |  | **Afgift** |
| B1 | Safety-bidrag | 6,25 kr. pr. passager |
|  |  |  |

**Tabel 2C. Øvrige opgaver**

|  |  |  |
| --- | --- | --- |
|  |  | **Udstedelsesgebyr** |
| C1 | Øvrige opgaver, der ikke er beskrevet | Efter regning |
|  |  |  |
| **Sikkerhedsgodkendelse i forbindelse med security** | | |

**Tabel 2D. Sikkerhedsgodkendelse af security-medarbejdere**

|  |  |  |
| --- | --- | --- |
|  |  | **Udstedelsesgebyr** |
| D1 | Sikkerhedsgodkendelse af security-medarbejdere i henhold til securitybekendtgørelsens § 6. | 1.263 |
|  |  |  |

|  |  |  |
| --- | --- | --- |
| **Kapitel 3: Luftfartøjsregistret** | |  |
|  |  |  |

**Tabel 3A. Nyregistrering, genregistrering og midlertidig registrering af et luftfartøj, som ikke er optaget i Nationalitetsregistret**

|  |  |  |
| --- | --- | --- |
|  |  | **Udstedelsesgebyr** |
| A1 | Registrering af luftfartøjer, som udelukkende anvendes privat op til og med 2.730 kg | 4.921 |
| A2 | Registrering af øvrige luftfartøjer | 7.268 |
|  |  |  |

**Tabel 3B. Registrering af ejerskifte, brugerskifte, som er optaget i Nationalitetsregistret**

|  |  |  |
| --- | --- | --- |
|  |  | **Udstedelsesgebyr** |
| B1 | Registrering af ejer- og brugerskifte af luftfartøjer | 4.947 |

|  |  |
| --- | --- |
| **Kapitel 4: Certifikater** |  |
| **Certifikater** |  |

**Tabel 4A. Certifikater, piloter**

|  |  |  |
| --- | --- | --- |
|  |  | **Udstedelsesgebyr** |
| A1 | Førstegangsudstedelse af certifikat, ikke-erhvervsmæssigt pilotcertifikat | 877 |
| A2 | Tilføjelse af ny rettighed for ikke-erhvervsmæssige pilotcertifikater, pr. certifikat | 1.107 |
| A3 | Førstegangsudstedelse af certifikat, erhvervsmæssigt pilotcertifikat, pr. certifikat | 3.538 |
| A4 | Tilføjelse af ny rettighed for erhvervsmæssige pilotcertifikater | 1.548 |
| A5 | Udstedelse/udvidelse af autorisation som kontrollant i forbindelse med Part FCL, pr. assessment | 9.615 |
| A6 | Udstedelse/fornyelse/udvidelse af autorisation som instruktør, pr. autorisation | 2.122 |

**Tabel 4B. Certifikater, ATM**

|  |  |  |
| --- | --- | --- |
|  |  | **Udstedelsesgebyr** |
| B1 | Førstegangsudstedelse af flyveleder- og FIS-certifikat | Efter regning |
| B2 | Tilføjelse af ny rettighed flyveleder- og FIS-certifikat | Efter regning |
| B3 | Udstedelse af Flyveleder- og FIS-elevcertifikat | Efter regning |
| B4 | Førstegangsudstedelse af autorisation som kontrollant/assessor i forbindelse med ATM, pr. påtegning | Efter regning |
| B5 | Fornyelse eller udvidelse af autorisation som kontrollant/assessor i forbindelse med ATM, pr. påtegning | Efter regning |

**Tabel 4C. Certifikater, tekniske**

|  |  |  |
| --- | --- | --- |
|  |  | **Udstedelsesgebyr** |
| C1 | Førstegangsudstedelse Part-66 AML-certifikat | Efter regning |
| C2 | Fornyelse eller udvidelse Part-66 AML-certifikat | 1.776 |
| C3 | Førstegangsgodkendelse af assessor/typeeksaminer | Efter regning |
| C4 | Fornyelse af assessor/typeeksaminer | Efter regning |

**Tabel 4D. Certifikater, øvrige**

|  |  |  |
| --- | --- | --- |
|  |  | **Udstedelsesgebyr** |
| D1 | Udstedelse af F-certifikat | Efter regning |
| D2 | Udstedelse af C/C attestation | 493 |
| D3 | Udstedelse af luftfartradiotelefonistcertifikat | 1.479 |
| D4 | Udstedelse af K-certifikat | Efter regning |

**Tabel 4E. Validering eller blokvalidering af certifikat**

|  |  |  |
| --- | --- | --- |
|  |  | **Udstedelsesgebyr** |
| E1 | Validering eller blokvalidering af certifikat | Efter regning |
| E2 | SOLI (change of state of license issue) | 5.047 |
|  |  |  |
| **Praktiske prøver** | |  |

**Tabel 4F. Praktiske prøver, pilot**

|  |  |  |
| --- | --- | --- |
|  |  | **Udstedelsesgebyr** |
| F1 | Praktiske pilotprøver, herunder: | Efter regning |
| - PPL, CPL, IR, instruktørrettighed, klasse- eller typerettighed på én-pilot luftfartøj  - Typerettighed på flerpilot luftfartøj, ATPL  - Typerettighed på flerpilot luftfartøj, ATPL, CREW |
|  |  |  |

**Tabel 4G. Praktiske prøver, ATM**

|  |  |  |
| --- | --- | --- |
|  |  | **Udstedelsesgebyr** |
| G1 | Flyveledere og FIS | Efter regning |
|  |  |  |

**Tabel 4H. Praktiske prøver, tekniske certifikater**

|  |  |  |
| --- | --- | --- |
|  |  | **Udstedelsesgebyr** |
| H1 | PART 66 AML-certifikat | Efter regning |
|  |  |  |

**Tabel 4I. Praktiske prøver, øvrige certifikater**

|  |  |  |
| --- | --- | --- |
|  |  | **Udstedelsesgebyr** |
| I2 | Prøve som luftfartsradiotelefonist | 1.328 |
|  |
|  |  |  |
| **Teoretiske prøver** | |  |
|  |  |  |

**Tabel 4J. Teoretiske prøver, pilot**

|  |  |  |
| --- | --- | --- |
|  |  | **Udstedelsesgebyr** |
| J1 | PPL pr. prøve/omprøve pr. fag | 631 |
| J2 | ATPL, CPL eller instrumentrettighed, pr. prøve/omprøve pr. fag, inkl. morseprøve | 1.240 |
| J3 | Instruktørrettighed sektion 1 | Efter regning |
|  |  |  |

**Tabel 4K. Teoretiske prøver, ATM**

|  |  |  |
| --- | --- | --- |
|  |  | **Udstedelsesgebyr** |
| K1 | Flyveleder/FIS-certifikat pr. prøve/omprøve pr. fag | Efter regning |
|  |  |  |
|  |  |  |

**Tabel 4L. Teoretiske prøver, Teknisk personale**

|  |  |  |
| --- | --- | --- |
|  |  | **Udstedelsesgebyr** |
| L1 | Web-baseret eksamination af personale i PART M og PART 145 på vegne af EASA | Efter regning |

**Tabel 4M. Udstedelse af medical**

|  |  |  |
| --- | --- | --- |
|  |  | **Udstedelsesgebyr** |
| M1 | Førstegangsudstedelse af medical | 486 |
|  |  |  |
|  |  |  |

**Kapitel 5: Luftfartsskoler og organisationer under personcertificering**

|  |  |  |
| --- | --- | --- |
|  |  |  |

**Tabel 5 A Luftfartsskoler og flyvelæger**

|  |  |  |
| --- | --- | --- |
|  |  | **Udstedelsesgebyr** |
| A1 | Luftfartskoler, piloter | Efter regning |
| A2 | Registrering af ”Registered Facility” | Efter regning |
| A3 | Luftfartskoler, ATM, praktisk og teoretisk uddannelse | Efter regning |
| A4 | Luftfartsskoler, Part 147 skole | Efter regning |
| A5 | Flyvelæger/AeMC | Efter regning |
| A6 | Godkendelse af kursus typerettighed B1, B2, C-typeuddannelse, pr. kategori | Efter regning |
| A7 | Godkendelse af syntetiske flyvetrænere og simulatorer | Efter regning |
|  |  |  |

|  |  |
| --- | --- |
| **Kapitel 6: Luftdygtighed** |  |

**Tabel 6A Luftdygtighed**

|  |  |  |
| --- | --- | --- |
|  |  | **Udstedelsesgebyr** |
| A1 | Luftdygtighedsbeviser for private og kommercielle, samt hvor tilsyn udføres af unioner (DSvU, DBU, KZ og Veteranflyklubben) | Efter regning |
|  |  |  |

**Tabel 6D. Leasing af fly på dansk register**

|  |  |  |
| --- | --- | --- |
|  |  | **Udstedelsesgebyr** |
| D1 | Betaling for procedurer i forbindelse med, at fly på dansk register leases ud (1. gang som ved forlængelse) | Efter regning |
|  |  |  |

**Tabel 6E. Export statements / Export af luftdygtighedsbeviser**

|  |  |  |
| --- | --- | --- |
|  |  | **Udstedelsesgebyr** |
| E1 | Export statement / export af luftdygtighedsbeviser - ikke USA | Efter regning |
| E2 | Export statement / export af luftdygtighedsbeviser - USA | Efter regning |
|  |  |  |

**Tabel 6F. Flyvetilladelse (enkeltstående flyvninger)**

|  |  |  |
| --- | --- | --- |
|  |  | **Udstedelsesgebyr** |
| F1 | Flyvetilladelse, inklusive godkendelse af flyvebetingelser | 3.711 |
| F2 | Godkendelse af flyvebetingelser eller udstedelse af flyvetilladelse til luftfartøj med allerede godkendte flyvebetingelser | Efter regning |
| F3 | Fornyelse af flyvetilladelse | 925 |
| F4 | Validering af udenlandsk flyvetilladelse (Flight Permit) | 2.490 |
|  |  |  |

**Tabel 6G. Støjcertifikat og/eller emissionscertifikat**

|  |  |  |
| --- | --- | --- |
|  |  | **Udstedelsesgebyr** |
| G1 | Støjcertifikat og/eller emissionscertifikat | 1.209 |  |
|  |  |  |  |

**Tabel 6H. Diverse ydelser**

|  |  |  |
| --- | --- | --- |
|  |  | **Udstedelsesgebyr** |
| H1 | Ændring af flyvehåndbog | Efter regning |
|  |  |  |

**Tabel 6I. Byggetilladelse til amatørbygning af luftfartøj**

|  |  |  |
| --- | --- | --- |
|  |  | **Udstedelsesgebyr** |
| I1 | Byggetilladelse eller forlængelse af byggetilladelse til amatørbygning af luftfartøj | Efter regning |
|  |  |  |

**Tabel 6J. Tildeling af ICAO mode S koder samt ELT koder til ultralette fly**

|  |  |  |
| --- | --- | --- |
|  |  | **Udstedelsesgebyr** |
| J1 | Tildeling af ICAO mode S samt ELT koder til ultralette fly | Efter regning |
|  |  |  |

**Tabel 6K. Udstedelse af Airworthiness Review Certificate**

|  |  |  |
| --- | --- | --- |
|  |  | **Udstedelsesgebyr** |
| K1 | Udstedelse af Airworthiness Review Certificate (ARC) (udstedelse af ARC på baggrund af anbefaling fra en godkendt Part M Subpart (G)(I) organisation) | Efter regning |

|  |  |  |  |
| --- | --- | --- | --- |
| **Kapitel 7: Autorisationer til tekniske organisationer** | | | |
|  |  | |  |
| **Værksteder** | | |  |
|  |  | |  |
| **Tabel 7A. Udstedelseskontroller - værksteder** | | |  |
|  | |  | **Udstedelsesgebyr** |
| A1 | | Autorisation til inspektion, vedligeholdelse og større ændringer af luftfartøjer og luftfartøjsmateriel (Part 145, Part M (F) og BL 2-1) samt part 145 med A-ratings begrænset til avionic og FAA autorisation, der er baseret på en Part 145 autorisation | Efter regning |
| A2 | | Autorisation til inspektion, vedligeholdelse og større ændringer af luftfartøjsmateriel (komponentværksted) samt autorisation til udførelse af NDT-arbejde og FAA autorisation, der er baseret på en Part 145 autorisation | Efter regning |
| A3 | | Autorisation til fremstilling af luftfartøjer eller luftfartøjsmateriel | Efter regning |
| A4 | | Stand-alone CAMO’er | Efter regning |
|  | |  |  |

|  |  |  |
| --- | --- | --- |
| **Kapitel 8: Flyvepladser, teletekniske anlæg** | |  |
|  |  |  |
| **Flyvepladser og teletekniske anlæg** | |  |
|  |  |  |

**Tabel 8A. Godkendelse af flyvepladser og teletekniske anlæg**

|  |  |  |
| --- | --- | --- |
|  |  | **Udstedelsesgebyr** |
| A1 | Godkendelse af offentlige flyvepladser, herunder: | Efter regning |
| - IMC-flyvepladser i forsvarets regi, der er godkendt til erhvervsmæssig, civil luftfart af Trafikstyrelsen |
| - IMC-flyvepladser med andre radiolandingshjælpemidler (VOR/NDB/VDF/radar/ R-NAV) |
| A2 | Godkendelse af private flyvepladser, helikopterflyvepladser og svæveflyvepladser, der ikke administreres gennem DSvU, inklusive anmeldelse af private flyvepladser | Efter regning |
| A3 | Godkendelse af securityplaner på flyvepladser | Efter regning |
| A4 | Teletekniske anlæg, inklusive betaling for kontrol af måleresultater | Efter regning |
| A5 | Godkendelse af kontrolorganisation, der må udføre kontrolmålinger på CNS- og AGA-anlæg med luftfartøj | Efter regning |
| A6 | Godkendelse af luftfartshindringer | Efter regning |
| A7 | Udstedelse af certifikat til luftfartstjenesteudøvere i henhold til EU’s luftfartstjenesteforordning (forordning nr. 550/2004, som ændret ved forordning nr. 1070/2009) | Efter regning |
| A8 | Udpegelse af luftfartstjenesteudøvere i henhold til EU’s luftfartstjenesteforordning. | Efter regning |

|  |  |  |
| --- | --- | --- |
| **Kapitel 9: Erhvervsmæssig flyvning** | |  |
|  |  |  |

**Tabel 9A. AOC til erhvervsmæssig lufttransportvirksomhed**

|  |  |  |
| --- | --- | --- |
|  |  | **Udstedelsesgebyr** |
| A1 | AOC til erhvervsmæssig lufttransportvirksomhed | Efter regning |
|  |  |  |

**Tabel 9B. Tilladelse til anden erhvervsmæssig flyvning (Aerial Work Certificate)**

|  |  |  |
| --- | --- | --- |
|  |  | **Udstedelsesgebyr** |
| B1 | Anden erhvervsmæssig flyvning | Efter regning |
|  |  |  |

**Tabel 9C. Yderligere optagelse af et luftfartøj eller luftfartøjstype på en AOC eller på en tilladelse**

|  |  |  |
| --- | --- | --- |
|  |  | **Udstedelsesgebyr** |
| C1 | Ny type eller yderligere optagelse af luftfartøj på AOC eller tilladelse til anden erhvervsmæssig flyvning | Efter regning |
|  |  |  |

**Tabel 9D. Licens til erhvervsmæssig lufttransportvirksomhed**

|  |  |  |
| --- | --- | --- |
|  |  | **Udstedelsesgebyr** |
| D1 | Licens til erhvervsmæssig lufttransportvirksomhed | Efter regning |
|  |  |  |

**Tabel 9E. Godkendelse af security**

|  |  |  |
| --- | --- | --- |
|  |  | **Udstedelsesgebyr** |
| E1 | Godkendelse af sikkerhedsplaner for luftfartsselskaber med luftfartøjer | Efter regning |
| E2 | Sikkerhedsgodkendelse af fragtagenter og cateringleverandører med og uden eftersynsmuligheder | Efter regning |
| E3 | Sikkerhedsgodkendelse af landevejstransportører | 2.071 |
|  |  |  |

**Tabel 9F. Anmeldelse af firmaflyvning**

|  |  |  |
| --- | --- | --- |
|  |  | **Udstedelsesgebyr** |
| F1 | Anmeldelse af firmaflyvning | Efter regning |
|  |  |  |

**Tabel 9G. Lease af fly på udenlandsk register**

|  |  |  |
| --- | --- | --- |
|  |  | **Udstedelsesgebyr** |
| G1 | Godkendelse af wet-lease i forhold til EU forordning 1008/2008 om fælles regler for driften af lufttrafiktjenester i Fællesskabet | Efter regning |
| G2 | Godkendelse af dry-lease til andre udenlandske kommercielle operatører | Efter regning |
|  |  |  |

**Tabel 9H. Godkendelse af individuelle vedligeholdelsesprogrammer**

|  |  |  |
| --- | --- | --- |
|  |  | **Udstedelsesgebyr** |
| H1 | Godkendelse af individuelle vedligeholdelsesprogrammer (individuelle vedligeholdelsesprogrammer for luftfartøjer, som ikke er opført på en AOC) | Efter regning |
|  |  |  |

**Tabel 9I. Dispensation til erhvervsmæssig mv. brug af ubemandede luftfartøjer (UAS/RPAS)**

|  |  |  |
| --- | --- | --- |
|  |  | **Udstedelsesgebyr** |
| I1 | Dispensation til brug af ubemandede luftfartøjer (UAS/RPAS) til erhvervs-, test- eller forskningsmæssige formål | Efter regning |

|  |  |  |
| --- | --- | --- |
| **Kapitel 10: Særlige tilladelser** | |  |
|  |  |  |

**Tabel 10A. Særlig tilladelse til flyvninger i privat regi**

|  |  |  |
| --- | --- | --- |
|  |  | **Udstedelsesgebyr** |
| A1 | Særlig tilladelse til flyvninger i privat regi | Efter regning |
|  |  |  |